stanford-oval/wikipedia huggingface dataset:
מיומנות (מבוכים ודרקונים)
קבלת מיומנויות > פאת'פיינדר בעולמות פראיים

בפאת'פיינדר בעולמות פראיים, מיומנויות מהוות את עיקרי הדמות, כשכל מיומנות נמדדת לפי סוג קובייה – ניתן לשפר מיומנויות כשעולים בדרגה, בהתאם לתכונה המקושרת. שיטה זה מציעה גמישות מרבית לשחקן להתאים את הדמות, כך שגם לוחם יכול להיות מיומן
קבלת מיומנויות > במהדורות ישנות

במהדורה 3.5 כל פעם כאשר דמות עולה דרגה היא מקבלת נקודות מיומנות, בעזרת נקודות אלה הדמות "רוכשת" מיומנויות אשר מייצגות את היכולות של הדמות שעקב אימון רב השתפרה בהן. כל דמות מקבלת מספר נקודות מיומנות שונה. זה תלוי במקצוע הדמות, התכונות של הדמות והגזע שלה. 
לכל מקצוע יש את המיומנויות שיש לו "פוטנציאל" בהן ולכן הוא צריך להשקיע נקודה אחת בלבד כדי לזכות במיומנות. אולם, ישנם מיומנויות שיותר קשה לו להשתפר בהן ולכן הוא צריך להשקיע שתי נקודות כדי להשתפר בה. יתר על כן, ישנן מיומנויות שהדמות כלל וכלל אינה יכולה לרכוש והן ייחודיות לדמויות העוסקות במקצועות מסוימים.
לקריאה נוספת

בעברית – ספר הבסיס של פאת'פיינדר בעולמות פראיים
באנגלית – ספר החוקים לשחקן של מבוכים ודרקונים מהדורה חמישית
הערות שוליים

↑  תמצית חוקים מהדורה חמישית
↑  נסיעת מבחן – חוקי המשחק של עולמות פראיים
מריה שטוקר

| --- | --- |
אין תמונה חופשית
 לידה:  7 בפברואר 1885 ברוניקו, איטליה 
 פטירה:  20 ביוני 1969 (בגיל 84) 
 מדינה:  אוסטריה 
 מידע חסידת אומות העולם
 פרסים והוקרה:  חסידת אומות העולם (6 במאי 1980) 
 קישורים חיצוניים
 יד ושם:  מריה שטוקר
 
מריה שטוקר (בגרמנית: Maria Stocker;‏ 7 בפברואר 1885 – 20 ביוני 1969) בשנת 1945, במהלך מלחמת העולם השנייה היא הצילה את חייהן של שתי ילדות יהודיות, מפולין - לוריין ג'וסמן-ויסניקי ומרים פוקס. על מאמציה תוך סיכון חייה, קיבלה מיד ושם אות חסידת אומות העולם.
מפקד כלא אינסברוק וולפגנג נוישמידט הצליח בכמה מקרים לעזור ליהודים לברוח מהנאצים. תחת ניהולו הוא שיפר את תנאי המאסר ליהודים ואסירים רוסים שנכלאו על ידי הנאצים במתקן הכליאה. ב-13 בנובמבר 1944 הגיעו למתקן הכליאה לאוקדיה יוסטמן (לימים לוריין יוסטמן ויסינקי) אישה יהודיה מלודז', אשר הובאה לאוסטריה כעובדת כפייה.
מאוחר יותר נוישמידט גילה כי הגסטאפו עומד לגרש את האסירים למחנה הריכוז וההשמדה אושוויץ. בין האסירים שעמדו לפני גירוש היו יוסטמן, מרים פוקס, האחיות רות ורגינה ליטמן ופאולינה יאנסויץ בת ה-12. נוישמידט מנע את שילוחן לאוושוויץ בטענה שהוא זקוק לידיים עובדות במטבח הכלא.
נוישמידט ומנהל המטבח בכלא ארווין לוץ דאגו למחסורן ולשיפור תנאיהן בכלא. לנשים היו תנאים טובים יותר מאשר לאסירים אחרים בבית הכלא. למרות התנאים הטובים להן זכו הנשים, איום הגירוש ריחף מעל ראשן. באחת הפעמים בהם התבקשו שלטונות הכלא למסור אסירים, שמותיהן של הנשים הופיעו ברשימת המיועדים לגירוש שנמסרה על ידי הגסטפו לקצין בכלא קרל דיקבאואר. נוישמידט שיכנע אותו להשהות את הגירוש על מסיבות הומניטריות. אנטון דייץ גם הוא קצין בכלא נרתם לעזור במאמצי ההצלה.
בקיץ 1944 הבינו קציני הכלא  כי לא יצליחו להגן לעד על הנשים ושיכנעו אותן להימלט ולחיות במחתרת. לוץ מסר לנשים כתובות והצהיר שהוא מוכן לסכן את עצמו בשביל להצילן. בעזרת עובד המטבח בכלא הגיעו יוסטמן ופוקס לביתה של מריה שטוקר שהם הוסתרו כמה ימים עד שהועברו לביתן של מריה ובתה ונדה פטריקוביץ' שם קיבלו מחסה. מריה שטוקר סיפקה מחסה בדירתה גם ללור יוסטמן-ויסניצקי ומרים פוקס, לאחר שהתבקשה על ידי עובד מטבח בכלא אינסברוק, רודולף מוזר לקחתן.
למרות שהייתה מודעת לסכנה שנגרמה על ידי הסתרת פליטים יהודים מהכלא בדירתה כשהגיעו שתי הילדות לדירתה, היא חיבקה אותן במילים: "תודה לאל, שאתן כאן, בנותי האהובות". אבל אחרי כמה ימים שתי הבנות נאלצו לשנות את מקום המסתור שלהן, מכיוון שהגסטפו עלה על עקבותיהן. היא העבירה אותן לביתן של מריה וונדה פטריקוביץ' שדאגו למחסורן. כל אותה עת עזרה באספקת מזון ולבוש.
בשנת 1980 הוענק למריה שטוקר תואר הכבוד "חסיד אומות העולם" מיד ושם. את אות הכבוד קיבלו באותו יום מריה ובתה, נוישמידט, מוזר, דייץ ולוץ.
מיכה בר-עם

| --- | --- |

 לידה:  26 באוגוסט 1930 (בן 94) ברלין, רפובליקת ויימאר 
 תאריך עלייה:  1936
 לאום:  ישראלי
 תחום יצירה:  צילום עיתונות 
 פרסים והוקרה:  פרס ישראל (2000)  פרס אנריקה קבלין למפעל חיים בתחום הצילום (1993)  יקיר רמת גן (2000) 
 www.michabaram.com
 
מיכה בר-עם (נולד ב-26 באוגוסט 1930) הוא צלם ישראלי, מקים המחלקה לצילום במוזיאון תל אביב לאמנות, חבר סוכנות מגנום וחתן פרס ישראל לצילום (2000).
ביוגרפיה

נולד בשם מיכאל שמואל אנגוּלי ב-1930 בברלין, בירת גרמניה וגדל בעיר אולם. אביו היה בעל נטיות ציוניות ותכנן כבר בתחילת שנות ה-30 לעזוב את גרמניה. בשנת 1936, בתקופת גרמניה הנאצית, עלה לארץ ישראל עם משפחתו. בחיפה הקימו הוריו מפעל לקרח בעיר התחתית, שנשרף ב-1938, במהלך המרד הערבי הגדול. בגיל 13 עברת את שמו לבר-עם ובנעוריו היה פעיל ב"הגנה".
בשנת 1948, בעת מלחמת העצמאות, התגייס לחטיבת הראל של הפלמ"ח ולחם בהרי ירושלים ובנגב.
היה ממייסדי קיבוץ מלכיה (1949) ואחר כך מראשוני חברי גשר הזיו. בקיבוץ עבד כמסגר וכרתך ושם החל לצלם את חיי הקיבוץ במצלמות ששאל מחברים. את התמונות שצילם פיתח בעצמו ומכר לחברים וב-1953 זכה לרכוש לעצמו מצלמת "לייקה".
בשנת 1956, באמתלה של חבר צוות הווי, הצטרף לכוחות הלוחמים במבצע קדש, ותיעד את המלחמה ואת נופי סיני. התוצאה הייתה ספרו הראשון, "נופי סיני", שהקנה לו פרסום, ובזכותו התקבל בשנת 1957 כצלם לעיתון צה"ל, "במחנה", שם עבד כשמונה שנים. בשנת 1961 התבקש לכסות את משפט אייכמן, שנערך אז בישראל.
בשנות ה-60 צילם ואצר יחד עם קורנל קאפה (אחיו הצעיר של הצלם רוברט) מספר תערוכות וכן הוציא לאור כמה ספרים, בהם Israel: The Reality.
ב-1967 סיקר את מלחמת ששת הימים. ב-1968 נתקבל כחבר סוכנות מגנום, ובמקביל התמנה לצלם "הניו יורק טיימס" במזרח התיכון, תפקיד שבו כיהן כעשרים וחמש שנה.
ב-1977 הקים את המחלקה לצילום במוזיאון תל אביב לאמנות ושימש כאוצר ראשי לצילום עד 1992.
תצלומיו של בר-עם כלולים באוספי חשובי המוזיאונים בעולם וכן באוספים פרטיים נבחרים.
בר-עם נשוי לציירת והפסלת ארנה בר-עם. ארנה, רעייתו, היא ילידת קבוצת כנרת ורקדנית בעברה. השניים הכירו לראשונה במחנה נוער ברמת יוחנן, שם שימש בר־עם כמדריך. היא הייתה אז בוגרת כיתה ח', בת 14 והוא בן 21.
לזוג שלושה בנים: אהוביה, בנה של ארנה מנישואיה הראשונים, מומחה לספרות יוונית עתיקה ופרופסור בדבלין; ברק (אמן), ונמרוד (פילוסוף). בני הזוג מתגוררים בשכונת רמת חן שברמת גן.
בשנת 2022 זכה הסרט אודותיו "1341 פריימים מהמצלמה של מיכה בר־עם" בשלושה פרסים בפסטיבל דוקאביב.
גלריה

בדרך למקלחת, האחזות לכיש (1955)
שרידי הקומזיץ בחדרי, גשר הזיו  (1955)
פרסים והוקרה

1959 – הפרס הראשון בתחרות הצילום על-שם רוברט קאפה ודוד סימור.
1993 – פרס אנריקה קבלין למפעל חיים בתחום הצילום
2000 (תש"ס) – פרס ישראל לצילום. מנימוקי השופטים: "מפעלו הנרחב והיוצא-דופן של מיכה בר-עם כצלם מתפרס על פני שנים ארוכות. עבודתו הייחודית מלווה את תולדותיה של המדינה והתהוותה ומשקפת בעוצמה וברגישות פרקים במלחמות ישראל. במשך שנות פעילותו כיוצר הצליח מיכה בר-עם להתמודד עם זיהוי הרוח הישראלית, והוא מבטא את התרבות הישראלית לעומקה כתרבות בעלת אתגרים רוחניים ואנושיים ובכך תורם להבנה מעמיקה של החיים בישראל".
2000 – יקיר רמת גן.
לקריאה נוספת

מיכה בר-עם - קו מפריד: תצלומים ממלחמת יום הכיפורים, תל אביב: מוזיאון תל אביב לאמנות, 2013 (ספר תערוכה)
הערות שוליים

↑  בילקוט הפרסומים פורסם שינוי השם ב-25 במרץ 1954
↑  נירית אנדרמן, "1341 פריימים מהמצלמה של מיכה בר־עם": דיוקן מרתק של צלם מלחמה, באתר הארץ, 29 במאי 2022
| זוכי פרס ישראל בתחומי האמנות החזותית |
| --- | --- | --- |
| פיסול | זאב בן-צבי (1953) • יצחק דנציגר (1968) • אריה ארוך (1971) • ראובן רובין (1973) • דני קרוון (1977) • בתיה לישנסקי, יחיאל שמי (1986) • מנשה קדישמן (1995) • יגאל תומרקין (2004) • מיכה אולמן (2008) |  |
| ציור | יוסף זריצקי (1959) • מרדכי ארדון (1963) • מרסל ינקו (1967) • יוסל ברגנר, אנה טיכו, פנחס ליטבינובסקי (1980) • יחזקאל שטרייכמן (1990) • לאה ניקל (1995) • משה קופפרמן (2000) • פנחס כהן גן (2008) |  |
| ציור ופיסול | זהרה שץ • (1955) בצלאל אקדמיה לאמנות ועיצוב ירושלים (1958) • מיכאל גרוס (2000) |  |
| אדריכלות | דב כרמי (1957) • אריה שרון (1962) • דורה גד, אלפרד מנספלד (1966) • בנימין אידלסון (1968) • יעקב רכטר (1972) • אריה אלחנני (1973) • אברהם יסקי (1982) • דוד רזניק (1995) • ליפא יהלום, דן צור (1998) • רם כרמי (2002) • יעקב יער, עדה כרמי-מלמד (2007) • אדם מזור (אדריכלות ועיצוב; 2013) |  |
| עיצוב | יונה פישר, אלישבע כהן (1977) • דן ריזינגר (1998) • דוד טרטקובר (2001) • ירום ורדימון (2007) |  |
| תולדות האמנות | בצלאל נרקיס (1999) • זיוה עמישי-מייזלש (2004) |  |
| צילום | דוד רובינגר (תקשורת; 1997) • מיכה בר-עם (2000) • אלכס ליבק (2005) • פטר מירום (2010) |  |
| אמנות פלסטית | יעקב דורצ'ין (2011) • מיכל נאמן (2014) • שרה ברייטברג-סמל (2020) • מיכל רובנר (2023) |  |
| --- | --- |
בקרת זהויות :  ICIA: 270352  NLI: 987007258098805171  BnF: cb140630220 (data)  GND: 121859266  ISNI: 0000 0000 7840 0558  LCCN: n82099613  NTA: 073903760  PIC: 320328  RKD: 382882  SUDOC: 156610477  TePapa: 5133  ULAN: 500115294  VIAF: 10053060   WorldCat (עם VIAF): 10053060
מסייאו

ערך זה עוסק בעיר בברזיל. אם התכוונתם לשחקן הכדורסל, ראו .
מסייאו (בפורטוגזית: Maceió, יש להגות: מָסֵיי-אוֹ) היא עיר הבירה והעיר הגדולה ביותר במדינת אלגואס שבברזיל. העיר, הממוקמת בין גדות אגם מונדאו והאוקיינוס האטלנטי, מהווה אתר תיירות פופולרי בשל חופי הרחצה היפים שלה.
בעיר מתגוררים כ־1,030,000 תושבים (נכון לשנת 2017), ובעיר רבתי 1,180,000 תושבים (נכון לשנת 2005).
היסטוריה

העיר הייתה עד סוף המאה ה-18 כפר דייגים קטן, אולם בניית הנמל בה הביאה להתפתחות העיר והפיכתה, בשנת 1839 לבירת מדינת אלגואס.
אקלים

אקלימה של העיר טרופי, והטמפרטורה הממוצעת 25 מעלות צלזיוס.
תחבורה

בעיר ממקום שדה התעופה הבינלאומי זומבי דוס פאלמרס. בעיר נמל מסחרי גדול.
השכלה

בעיר נמצאת האוניברסיטה הפדרלית של אלגואס.
שכונות העיר

פאז'וסארה (Pajuçara): שכונה הממוקמת בקרבת חופיה רחצה של העיר ומהווה מרכז תיירותי בו מלונות רבים ומרכז חיי לילה ותיירות הכולל מועדוני לילה ומסעדות.
פונטה ורדה (Ponta Verde): שכונה המצויה לחוף האוקיינוס. השכונה הייתה בעבר מטע קוקוס, וכיום ידועה בעצי הקוקוס הרבים הגדלים בה.
פארול (Farol): מקור שמה של שכונה זו הוא המגדלור (בפורטוגזית: Farol ) שהיה ממוקם בה בעבר. השכונה ממוקם על רכס גבוה והמגדלור שהיה בה נועד להדריך את הספינות בדרכם לנמל. בשל גובהו של אזור זה הייתה במקום מצודה בתקופה הקולוניאלית.
ז'אראגואה (Jaraguá): ג'אראגואה היא המרכז ההיסטורי של העיר. אזור זה היה המקום בו היה כפר הדייגים במאה ה-18, והמרכז המסחרי של העיר במאה ה-19. בשכונה זו ממוקם הנמל ההיסטורי של העיר והשתמרו בה מבנים רבים בסגנון קולוניאלי.
פונטל דה בארה (Pontal da Barra): שכונה זו מכונה על שם דיונות החול שהיו מצויות בעבר בין האוקיינוס האטלנטי ואגם מונדאו עליה שוכנת כיום השכונה. כיום מהווה השכונה כפר דייגים וכפר אומנים, ומהווה אתר תיירות הידוע במסכות מאכלי הים שלו.
מייק פרי

| --- | --- |

 לידה:  24 ביוני 1983 (בן 41) סקובדה, שוודיה 
 מוקד פעילות:  שוודיה 
 תקופת הפעילות:  מ-2006 
 סוגה:  טרופיקל האוס 
 
מיקאל מאטס רוברט פרסון (באנגלית: Mikael Mats Robert Persson; נולד ב-24 ביוני 1983), הידוע יותר בשם הבמה שלו מייק פרי (באנגלית: Mike Perry), הוא תקליטן ומפיק מוזיקלי שוודי. הוא נודע בעיקר בזכות הסינגל "The Ocean", שהוציא בשיתוף פעולה עם שיי מרטין.
קריירה > 2006–2015: תחילת הקריירה

ב-2007, הוא הוציא, בשיתוף פעולה עם סטפן מ., את השיר "Psycadelic"‏.
ב-2012 הוא הוציא את השיר "Put Me Up"‏. בעקבות זאת, הוא שיתף פעולה עם ססיליה אקסלנד, והוציא את השיר "We Don't Sleep in the Night"‏. בנוסף, הוא שיתף פעולה עם פיליפ ג'נבן, והוציא את השיר "Whompin"‏.
ב-2013, פרי החל להוציא מוזיקה בז'אנר של "חדר גדול". באותה השנה, הוא הוציא, בשיתוף פעולה עם פיליפ ג'נבן, רמיקס לשיר "Push & Play" של מרים בריאנט (אנ')‏. ב-2013–2016, הוא הוציא מספר שירים ורמיקסים חדשים.
קריירה > 2016–הווה: פריצת הדרך עם "The Ocean"

לאחר שהוציא, בשיתוף פעולה עם שיי מרטין, את הסינגל "The Ocean",  הוא הוחתם אצל סוני מיוזיק אנטרטיינמנט.
ב-21 באוקטובר 2016, הוא הוציא, בשיתוף פעולה עם קסו, את הסינגל "Inside the Lines"‏. בהמשך השנה, הוא הוציא, בשיתוף פעולה עם Hot Shade וג'יין XØ, את הסינגל "Touching You Again"‏. ב-15 במאי 2017, הכריז פרי על הסינגל הקרוב שלו "Hands", שבו ישתף פעולה עם הזמרת האמריקאית, סברינה קרפנטר, ולהקת הבנים הבריטית The Vamps, שיצא בהמשך החודש.
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2017 | P3 Guld | שיר השנה | "The Ocean"‏ (יחד עם שיי מרטין) | מועמדות |  |
| 2017 | פרסי גרמיס | שיר השנה | "The Ocean"‏ (יחד עם שיי מרטין) | מועמדות |  |
הערות שוליים

↑  ""Psycadelic" von Mike Perry auf Apple Music". iTunes. ארכיון מ-2017-11-22. נבדק ב-2021-06-05.
↑  Danny Golpanian: "Mike Perry - Put Me Up" (אורכב 28.08.2017 בארכיון Wayback Machine). Dancing Astronaut
↑  Danny Golpanian: "Mike Perry & Cecilia Axeland – We Don’t Sleep In The Night (Original Mix)" (אורכב 16.01.2017 בארכיון Wayback Machine). Get Lifted Tonight
↑  "MIKE PERRY @ BÅNKEN". www.facebook.com.
↑  "Release: Icona Pop All Night Remixes" (אורכב 28.08.2017 בארכיון Wayback Machine). Housebloggen
↑  "PUSH PLAY (FILIP JENVEN & MIKE PERRY REMIX) BY MIRIAM BRYANT" (אורכב 16.01.2017 בארכיון Wayback Machine). The Most Unreal Beats
↑  "Beatport Release Statistics" (אורכב 29.08.2017 בארכיון Wayback Machine). BP-Top-Tracker
↑  "Mike Perry: Wer ist der Typ mit dem Sommerhit 'The Ocean'?" (אורכב 16.01.2017 בארכיון Wayback Machine). dasding.de (German)
↑  Matt Ogle: "Spotify Is Perfecting the Art of the Playlist" (אורכב 08.11.2020 בארכיון Wayback Machine). Bloomberg
↑  "The Ocean" (אורכב 07.08.2019 בארכיון Wayback Machine) acharts.us
↑  Tim Tabens: "Nachfolger vom Megahit "The Ocean": Mjusikvideo » Mike Perry feat. Casso - Inside The Lines" (אורכב 10.08.2020 בארכיון Wayback Machine). Dance-Charts (German)
↑  "Inside the Lines" (אורכב 07.08.2019 בארכיון Wayback Machine) on acharts.us
↑  bigFM Staff: "Mike Perry Steht Mit Der Single "Touching You Again" In Den Startlöchern" (אורכב 17.09.2018 בארכיון Wayback Machine) (German)
↑  Hung, Steffen. "Hot Shade / Mike Perry / Jane XØ - Touching You Again - hitparade.ch". hitparade.ch. ארכיון מ-2021-06-05. נבדק ב-2021-06-05.
↑  Craig, Nicola (2017-05-15). "Mike Perry Announces 'Hands' Featuring The Vamps and Sabrina Carpenter - CelebMix". CelebMix (באנגלית בריטית). ארכיון מ-2017-05-21. נבדק ב-2017-05-16.
↑  Radio, Sveriges. "Här är artisterna som är nominerade till P3 Guld 2017 - Pressinformation". ארכיון מ-2020-01-13. נבדק ב-2021-06-05.
↑  "Laleh har flest nomineringar inför Grammisgalan". ארכיון מ-2017-08-15. נבדק ב-2021-06-05.
| --- | --- |
בקרת זהויות :  MusicBrainz: 54f04111-4aa6-4095-9497-eb74fc47c0dd
מפרץ קיל

| --- | --- |

מפרץ קיל, בריבוע הלבן, במבט מן החלל. במרכז התמונה - דנמרק, ובחלק השמאלי למטה - גרמניה
 מידע כללי
 מיקום:  Belt Sea 
 סוג:  מפרצון 
 מידע נוסף
 מדינות באגן הניקוז:  דנמרק, גרמניה 
 קואורדינטות:  54°31′12″N 10°24′24″E﻿ / ﻿54.52°N 10.406666666667°E﻿ / 54.52; 10.406666666667
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימפרץ קיל(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימפרץ קיל
 
מפרץ קיל (בדנית: Kiel Bugt, בגרמנית: Kieler Bucht ‏האזנהקובץ:De-Kieler Bucht.ogg‏Ⓘ‏) הוא מפרץ לחופי הים הבלטי, שבערך במרכזו לשון-הים קיל (Kieler Förde) שבסופה העיר קיל. במערב ובדרום נתחם המפרץ בחופי שלזוויג-הולשטיין, בדרום-מזרח באי פמרן (אנ') ובצפון באיים הדניים אלס (אנ'), ארה (אנ') ולנגלן (אנ'). בצפון-מערב המפרץ, לאורכה של לשון-הים פלנסבורג, עובר הגבול בין גרמניה לדנמרק. המפרץ מכיל מספר מפרצים קטנים ושפכי נהרות, כמו שליי (אנ'), מפרץ אקרנפרדה (אנ') ומפרץ הוואכט.
המפרץ מחובר למפרץ מקלנבורג במזרח, לחגורה הקטנה (בדנית: Lillebælt) (אנ') בצפון-מערב, ולחגורה הגדולה (בדנית: Storebælt) (אנ') בצפון. תנועה ימית שיוצאת או נכנסת לים הבלטי דרך שתי החגורות חייבת לעבור במפרץ קיל. משם, ביכולתה להמשיך דרך מצר חגורת פמרן (אנ') ולצאת לכיוון מפרץ מקלנבורג, הנפתח אל הים הבלטי. בכיוון השני, הספינות יכולות להמשיך דרך החגורה הגדולה לכיוון קטגט, או להיכנס ללשון-הים קיל ולהגיע לעיר קיל, ממנה ניתן לעבור דרך תעלת קיל עד לים הצפוני.
במפרץ אקרנפרדה ובשליי נערכו תחרויות השיט התחרותי באולימפיאדת 1936 ובאולימפיאדת 1972, בהתאמה.
מבט מצוק שנהאגן (Kliff Schönhagen) על מפרץ קיל. באופק מצד שמאל - האי הדני ארה.
מפרץ קוריו

| --- | --- |

 מידע כללי
 מיקום:  פורט פיליפ 
 סוג:  מפרץ 
 מידע נוסף
 נהר מזין:  Cowies Creek 
 מדינות באגן הניקוז:  אוסטרליה אוסטרליה
 קואורדינטות:  38°07′00″S 144°24′00″E﻿ / ﻿38.116667°S 144.4°E﻿ / -38.116667; 144.4
  (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןמפרץ קוריו(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןמפרץ קוריו(למפת ויקטוריה רגילה) מלבורן ג'ילונג בלאראט בנדיגו מילדורה שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בסמפרץ קוריו(למפת ויקטוריה מוגדלת) מלבורן ג'ילונג בלאראט בנדיגו מילדורה שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בסמפרץ קוריו
 
מפרץ קוריו מגילונג
צילום לווין של אזור גילונג ומפרץ קוריו
מפרץ קוריו (Corio) הוא אחד ממספר מפרצים בפינה הדרום מערבית של מפרץ פורט פיליפ, שבמדינת ויקטוריה, אוסטרליה. העיר גילונג שוכנת במפרץ. המפרץ מהווה בית עבור מועדון היאכטות גילונג רויאל.
כאשר המילטון הומי וויליאם הובל הגיעו לראשונה למפרץ בשנת 1824, פגשו את אנשי הוואט'אורונג המקומיים הקוראים למקום "ג'ילונג" ולאדמה המקיפה "קוראיו", אבל עד שהאזור נחקר בסוף 1830, נשכחו השמות האיבורגינים. כמו כן גם השמות "ג'ילונג" ו"קוראיו" שונו ל"קוריו" ו"גילונג".
מספרים (שיר)

| --- | --- |

 סינגל בביצוע הדג נחש
 מתוך האלבום לזוז
 יצא לאור:  2003
 תאריך הקלטה:  2002
 סוגה:  היפ-הופ
 אורך:  4:26
 חברת תקליטים:  הד ארצי
 כתיבה:  חברי "הדג נחש"
 לחן:  חברי "הדג נחש"
 הפקה:  יוסי פיין
מספרים הוא שיר שנכתב הולחן ובוצע על ידי להקת הדג נחש. השיר נכלל באלבומה השני של הלהקה, לזוז, שיצא לאור בשנת 2003.
רקע

השיר יצא כסינגל הראשון של האלבום לזוז. האלבום הוקלט באפריל-מאי 2002, ויצא שנה לאחר מכן. "מספרים" רווי במסרים חברתיים ופוליטיים כמשתקף משירי הלהקה בכלל ובאלבום זה בפרט. בשיר מוזכרים מספרים שונים תוך התייחסות למשמעותם, ונמתחת ביקורת על המצב בישראל. בשיר התייחסות לתקופה בה נכתב, שכללה את האינתיפאדה השנייה, ומשבר כלכלי במדינת ישראל על רקע המצב המדיני ולאחר פיצוץ בועת ההיטק.
במצעד הפזמונים העברי השנתי לשנת התשס"ג (2003) של רשת ג' הגיע השיר למקום ה-38.
תוכן השיר

בבית הראשון מזכיר הדובר על פי סדר את המספרים מאחת עד עשר. לכל מספר התייחסות שונה:
אחד הוא מספר המדינות בין נהר הירדן לים (הים התיכון), כשהכוונה היא למדינת ישראל.
שניים, לפי הדובר הוא מספר המדינות שיהיו כאן, כאשר הכוונה היא להקמת מדינה פלסטינית לצד מדינת ישראל, כמשתקף מפתרון שתי מדינות לשני עמים.
הדובר מזכיר את הזמן שבו שירת בצה"ל (שלוש שנים וארבעה חודשים).
נסיעה באוטובוס עירוני עולה חמישה שקלים ("בעצם ארבע תשעים"), כאשר היה הדובר בן שש, אנואר סאדאת ביקר בישראל, ובהיותו בן שבע נחתם הסכם השלום בין ישראל למצרים. שמונה הוא מספרו של הכדורגלן אורי מלמיליאן גיבור ילדותו, תשע פעמים היה קרוב לפיגוע, ועשר היא התשובה הכי ישראלית לשאלה "מה המצב"?
בבית השני מוזכרים הפערים הכלכליים במדינה, אבטלה ביישובי הדרום וצמיחה שלילית. בהמשך מנוגן קטע קצר משירו של אלי לוזון "איזו מדינה", שהיה אף הוא שיר מחאה כנגד המצב במדינה.
גם בבית השלישי מתייחס הדובר לנתונים כלכליים, אך תחילה הוא מתייחס לכך שדיסקים של הלהקה מזויפים ונמכרים. עוד מזכיר הדובר עלייה של מחירי שכר הדירה, קיצוץ בקצבאות הילדים, פערי שכר בין נשים לגברים, תאונות דרכים ולבסוף מזכיר את המספר שש מיליון "שכשאומרים אותו כל אדם שפוי עובר לדום", רמז למספר הנרצחים בשואה על פי האומדנים.
ראו גם

ספירת מלאי (שיר) - שיר בעל רעיון דומה מאת יוסי בנאי
הערות שוליים

↑  רונן טל, כולם רוצים שירים פשוטים, באתר nrg‏, 12 באוגוסט 2011
| הדג נחש |
| --- | --- | --- |
שאנן סטריט • גיא מר • דודוש קלמס • משה אסרף • יאיא כהן אהרונוב • שלומי אלון
| אלבומי אולפן | המכונה של הגרוב • לזוז • חומר מקומי • בעזרת הג'אם • 6 • זמן להתעורר • שותפים בעם • וולקאם טו איזראל • דג לייף |  |
| אלבומי הופעה | הדג נחש LIVE • הדג נחש ותזמורת המהפכה - בהופעה חיה |  |
| סינגלים | "מספרים" • "שירת הסטיקר" • "הנה אני בא" • "עוד אח אחד" • "קובלנה על מפלגות ישראל" • "זמן להתעורר" • "יום שישי" • "תן לי מנגינה" • "בומבה" |  |
מיומנויות חשיבה

מיומנויות חשיבה הן טכניקות או יכולות מנטאליות המיועדות להנחות את תהליך החשיבה שבעזרתם האדם חושב על דבר מה, מארגן ומנסח את מחשבותיו ומקיים יחסי גומלין עם הסביבה.
למושג יש שני מובנים:
כלי או אסטרטגיה המייעלים את איכות החשיבה.
שימוש מהיר ומדויק באמצעי חשיבה (שליטה באסטרטגיית חשיבה).
המושג עלה לתודעה בעקבות הטקסונומיה של בלום ותאוריית האינטליגנציות המרובות של הווארד גרדנר.
הצורך במיומנויות החשיבה

מיומנויות חשיבה יכולות לסייע בשלב התכנון והביצוע של תוכנית פעולה המיועדת להגשמת מטרה רצויה. הן תורמות גם ליכולת פתרון בעיות.
הצורך במיומנויות חשיבה נובע מהמגבלות של המוח והמחשבה האנושיים.
החשיבה המודעת מתבססת על זיכרון העבודה. זיכרון העבודה יכול להכיל מידע שהועבר אליו מהזיכרון החושי ומידע שנשלף מהזיכרון לטווח ארוך. כך הוא מאפשר לעשות אינטגרציה ביניהם ולהעביר את המסקנות לזיכרון ארוך הטווח לצורך שימוש עתידי. עם זאת, הקיבולת של זיכרון העבודה מוגבלת. הוא יכול להכיל כשבע יחידות מידע בו זמנית בלבד.
מגבלת הקיבולת של זיכרון העבודה יוצרת את הקושי לעבד מספר רב של פרטי מידע בו זמנית ולפתור בעיות מורכבות.
עם זאת, ניתן להשתמש במיומנויות חשיבה כדי להתגבר על מגבלה זו. לדוגמה: אחת הדרכים להתגבר על מגבלת הקיבולת היא קיבוץ מספר בלתי מוגבל של פריטים ליחידת משמעות בודדת המכונה "גוש" (chunk).
דרך נוספת לפתרון בעיות מורכבות היא על ידי פירוקן לבעיות משנה, כך שניתן לטפל בכל אחת מהן בנפרד ולאחר מכן לצרף אותן לצורך יצירת הפתרון השלם.
מיומנויות חשיבה בחינוך

למידה משמעותית יכולה להרכש הודות לפעילות המורכבת של החשיבה.
בהקשר חינוכי, להבדיל מהוראה על דרך החיקוי, טיפוח החשיבה מאפשר לתלמיד לדעת דבר מתוך דבר. על ידי כך הוא יכול לדעת יותר ממה שלמד באופן ישיר מהמורה. 
באופן זה הוראה מפתחת חשיבה תורמת להבניית הידע של התלמידים. היא מסייעת לתלמידים לעבור מלמידה המדגישה זיכרון ולימוד בעל פה, ללמידה אשר מדגישה את ההבניה של הידע בדרכים משמעותיות.
בהתאם לכך הקנייה ופיתוח של מיומנויות חשיבה, יחד עם מיומנויות למידה הן חלק משמעותי מהוראה מתקנת.
הפעלה של אסטרטגיות חשיבה דורשת בסיס של ידע עמוק והיא לא מתחוללת בחלל ריק. לדוגמה, נדרש ידע מוקדם לגבי התחום שלגביו נשאלת שאלה כלשהי כדי שתוביל לחיפוש של תשובות בעלות ערך. מסיבה זו לא כדאי ללמד את החשיבה כמקצוע נפרד המנותק מיתר תוכני הלימוד. 
על פי "הגישה המשלבת" יש לשלב את החשיבה בכל מקצועות הלימוד. זאת כדי לעודד למידה מעמיקה של התכנים וליצור הזדמנויות רבות לחשיבה מעמיקה על בסיס של ידע עשיר יותר.
סוגי מיומנויות חשיבה

מיומנויות חשיבה בסיסיות כוללות למידת עובדות וזכירתן, בעוד שמיומנויות חשיבה מורכבות כוללות אנליזה, חשיבה ביקורתית, יצירתיות, כישורי חקר כמו ניתוח ופתרון בעיות. החלוקה בין מיומנויות חשיבה למיומנויות חשיבה מורכבות אינה חד-משמעית, כי קשה להפריד בין מיומנויות פשוטות למיומנויות מורכבות. מצד אחד מיומנויות מורכבות דורשות שליטה במיומנויות פשוטות, אך מצד שני גם מיומנויות פשוטות דורשות שליטה במיומנויות מורכבות (כמו קבלת החלטה לצורך השוואה). מיומנויות חשיבה נייטרליות מייצגות פעולות חשיבה שאנשים עושים ממילא. לעומת זאת, מיומנויות חשיבה נורמטיביות מייצגות מיומנויות שבני אדם לא עושים בדרך-כלל ומן הראוי ללמד אותן (כלומר, הן מייצגות נורמות חינוכיות שיש לשאוף אליהן).
סוגי מיומנויות חשיבה > דוגמאות למיומנויות חשיבה

סיעור מוחין ושמש אסוציאציות - מה הלומד יודע על הנושא, אילו מושגים מתקשרים אצלו לנושא הנלמד
זיהוי או ניסוח שאלות - מה אני רוצה לדעת על הנושא הנדון
הרעיון המרכזי - הגדרה מדויקת של הנושא (כותרת), הגדרת עיקר וטפל
הבנת מילים קשות
גילוי של סיבה ותוצאה - זיהוי קשרים הנרמזים או מובלעים בטקסט, מענה לשאלה "מדוע ...", מענה לשאלה "מה גרם ל ...", מענה לשאלה "לשם מה ..."
היתוך מידע
זיהוי יחסים בין שני משתנים
זיהוי נקודות דמיון ושוני
הבחנה בין עובדה לדעת הכותב ולהשערה כולל הבחנה בין דמיון למציאות
זיהוי שלמות המידע - האם חסר מידע (למתקדמים - האם המידע פגום או מטעה או שהמסקנה אינה תוצר הגיוני של העובדות המוצגות)
הסקת מסקנות - דליית מידע מוסתר ("בין השורות")
הערכה - הן של המידע והן של המעשים או האישים המתוארים
השוואה
תמצות וסיכום
פיתוח מיומנויות חשיבה

אחת הדרכים לפתח מיומנויות חשיבה היא דרך משחק.
לדוגמה, משחק השחמט יכול להיות כלי אפקטיבי לפיתוח מיומנויות חשיבה גבוהות.
ראו גם

מטא-קוגניציה
אימון מוחי
חינוך לחשיבה
דפוס חשיבה
מיומנויות למידה
תקשורת חברתית
אוריינות
הערות שוליים

1 2 3 4  שרה דרויאן (1999). עקרונות אבולוציוניים בהתפתחות החשיבה. רעננה: רמות.
1 2 3 4  משרד החינוך, האגף לתכנון ופיתוח תוכניות לימודים (2009). אסטרטגיות חשיבה מסדר גבוה. מסמך מנחה למתכנני תוכניות לימודים ארציות ומקומיות ולמפתחי חומרי למידה, תשס"ט
↑  צבי לם (1973). ההגיונות הסותרים בהוראה: מבוא לדידקטיקה. רעננה: ספרית פועלים.
↑  חמוטל ארבל, דנוש לחמן, נורה אפשטיין, הגר קאופמן, דינה קבלינסקי בן דור (2011). למידה באמצעות משחקים. אאוריקה, 32.
↑  Kazemi, F., Yektayar, M., & Abad, A. M. B. (2012). Investigation the impact of chess play on developing meta-cognitive ability and math problem-solving power of students at different levels of education. Procedia-Social and Behavioral Sciences, 32, 372-379.